-Danmark liggur hvørki ovarlaga ella niðarlaga samanborið við onnur lond. Ringast er støðan í Finnlandi, har tað er trupult at fáa eyga á næmingar, sum dámar at ganga í skúla. Um 10 prosent av dreingjunum og 17 prosent av gentunum dámar at ganga í skúla í Finnlandi, sum annars klárar seg sera væl í PISA-kanningum ár eftir ár, sigur Bjørn Holstein, professari, í Skúlablaðnum nr. 6, 2014-Samstarv í skúlanum er alneyðugt, fyri at næmingurin og lærarin trívast. Ein kensla av at hoyra til og at sleppa at vera tann, ein er, uttan at føla seg skeivan, skal til fyri at støðast. Sjálvsagt er orðaval og málmenning hjá børnum heitt í kjakinum í hesum døgum, og tað er sera viðkomandi. Hvør skal siga, hvat rætt er, og hvussu hetta skal skipast? skrivar Nina Brockie Hansen, lærari, í Skúlablaðnum nr. 6, 2014-Eg byrjaði við at vera” frú” og síðan eftirnavnið. Og nú sum skúlastjóri verður ein nevnd” tú”, so mangt er broytt. Eg byrjaði í eini tið, har lærarin fyrireikaði seg, undirvísti og rættaði. Eitt ávíst samband var komið við heimini í Danmark tá, men ikki nógv her hjá okkum. Í dag hava vit heimini heilt inni í skúlanum, sigur Elsa Birgitta P. Petersen, fyrrverandi skúlastjóri, í Skúlablaðnum nr. 6, 2014